การเกิดแผ่นดินไหวรุนแรงในประเทศเฮติ ทำให้มีผู้เสียชัวิต และบาดเจ็บจำนวนมาก
แผ่นดินไหวรุนแรงในประเทศเฮติ ซึ่งเป็นส่วนหนึ่งของเกาะในแถบทะเลคาริบเบียนเมื่อวันอังคาร ยังความเสียหายอย่างกว้างขวาง และมีคนเสียชีวิตบาด
เมื่อเทียบกับบริเวณที่เกิดแผ่นดินไหวบ่อยครั้งอย่างในแถบมหาสมุทรแปซิฟิคแล้ว แถบทะเลคาริบเบียน นับว่าเป็นภูมิประเทศที่ค่อนข้างสงบ อย่างไรก็ตามบริเวณนี้เป็นแนวที่แผ่นชั้นหินเปลือกโลกบรรจบกัน หรือเกยกันและเคยมีประวัติว่าเกิดแผ่นดินไหวสึนามิ และภูเขาไฟระเบิดมาก่อน ในปี 2489 หรือราว 63 ปีมาแล้ว สาธารณรัฐโดมินิกันซึ่งอยู่ติดเฮติทางด้านตะวันออกของเกาะเดียวกัน เกิดแผ่นดินไหวความรุนแรงระดับ 8ตามมาตรริคเตอร์ ซึ่งทำให้เกิดคลื่นยักษ์สึนามิ และแผ่นดินไหวครั้งใหญ่ๆ อื่นๆในศตวรรษที่ 17, 18 และ 19 ในบริเวณนั้น ก็อาจมีสาเหตุจากการขยับเขยื้อน ของแนวแผ่นชั้นหินเปลือกโลกเดียวกันกับที่ก่อให้เกิดแผ่นดินไหวในเฮติในวันอังคารที่ผ่านมา โดยทั่วไปแล้ว แผ่นดินไหวเกิดขึ้นเมื่อแผ่นชั้นหินเปลือกโลกขยับเขยื้อนอย่างทันทีทันใดผู้เชี่ยวชาญกล่าวว่า การขยับเขยื้อนกระทันหันเช่นนั้น อาจเกิดขึ้น หลังจากการมีความเค้นตึงตัวที่สะสมขึ้นมาเรื่อยๆจากการเบียดเสียดของแผ่นชั้นหินที่อยู่ติดกัน อาจารย์ทางธรณีฟิสิคส์Eric Calais ที่มหาวิทยาลัย Purdue อธิบายว่า ในกรณีที่แนวแผ่นชั้นหินเปลือกโลก ที่เกิดความเค้นตึงตัวในอัตราปีละ7.7 มิลลิเมตร ซึ่งเป็นกรณีแบบเดียวกัน กับที่ทำให้เกิดแผ่นดินไหวในเฮติครั้งนี้และแผ่นดินไหวครั้งใหญ่ครั้งก่อน บนแนวแผ่นชั้นหินนี้เกิดขึ้นเมื่อ 250 ปีมาแล้วด้วยเหตุนี้ ถ้าแนวแผ่นชั้นหินนั้นเกิดแตกหักฉับพลัน ก็จะแตกหักราว 1.7 เมตรซึ่งจะทำให้เกิดแผ่นดินไหวความรุนแรงระดับ 7 นักวิทยาศาสตร์อธิบายว่าการขยับเขยื้อนเคลื่อนที่ ของแผ่นชั้นหินเปลือกโลกทำให้เกิดพลังงาน ที่เป็นสาเหตุของการพังทะลายของชั้นหินและความเสียหายจะมีมากน้อยเพียงใดนั้น ขึ้นอยู่กับปัจจัยหลายอย่าง Stuart Sipkin ผู้เชี่ยวชาญด้านปรากฏการณ์แผ่นดินไหว ที่สำนักงานธรณีวิทยาสหรัฐกล่าวว่าปัจจัยสำคัญคือ ขนาดของแผ่นดินไหว แล้วก็ความลึกของศูนย์กลางแผ่นดินไหวซึ่งยิ่งอยู่ลึกเพียงใด พลังงานที่เกิดขึ้นจะจางลงมากเท่านั้น หรือแผ่กระจายตัวออกไปลดความรุนแรงลงขณะที่ผุดขึ้นมาบนพื้นผิวแต่ถ้าหากศูนย์กลางแผ่นดินไหว อยู่ตื้นขึ้นมามากเท่าใดก็มักจะก่อให้เกิดวินาศภัยร้ายแรงขึ้นเท่านั้นโดยเฉพาะเมื่อเกิดใกล้บริเวณที่คนอยู่อาศัยหนาแน่น อย่างที่เกิดในเฮติ ศูนย์กลางแผ่นดินไหวที่ยังภัยภิบัติร้ายแรงในเฮติในวันอังคารนั้น อยู่ลึกลงไปใต้พื้นผิวโลกราว 10กิโลเมตร และห่างจากกรุง Port au Prince เพียง 15 กิโลเมตรและเกิดความสั่นสะเทือนตามมาหลายละลอก นักธรณีวิทยา Stuart อธิบายว่า ความสั่นสะเทือนหลังแผ่นดินไหวจะมีขึ้นค่อนข้างใหญ่โตและบ่อย แล้วจะค่อยๆ เบาบางลงแม้ว่าจะยังคงมีความสั่นสะเทือนอยู่อีกหลายสัปดาห์ หรือหลายเดือน แต่ขนาดและความรุนแรงและความถี่จะค่อยๆลดลง แม้กระนั้นก็ยังรุนแรงพอ ที่จะเป็นเรื่องน่าวิตกและเป็นอุปสรรคต่อการพยายามช่วยเหลือบรรเทาทุกข์ได้ นักวิทยาศาสตร์กล่าวว่า ความสั่นสะเทือนหลังแผ่นดินไหวความรุนแรงระดับ5 สามารถก่อให้เกิดความเสียหายเพิ่มได้ รวมทั้งอาคารบ้านเรือน ที่อ่อนแออยู่แล้วเนื่องจากแผ่นดินไหวนั้น